प्रश्न पूछने और अनुपस्थित रहने का लेते शुल्क : पटैरिया
भाजपा सरकार पर लगाए अनेक गंभीरआरोप
भास्कर संवाददाता | दमोह
मप्र में भ्रष्टाचार चरम पर पहुंच गया है। यहां तक कि विधानसभा में भी इसका असर दिखाई देने लगा है। इसमें प्रश्न पूछने पर और अनुपस्थित पर भी अच्छी खासी कमाई की जा रही है। यह बात मप्र कांग्रेस के उपाध्यक्ष और पूर्व मंत्री राजा पटैरिया ने सर्किट हाउस में पत्रकारों को संबोधित करते हुए कही। उन्होंने कहा कि कांग्रेस के मुखपत्र में नेहरु परिवार पर टिप्पणी की गई है। यह गलत है, ऐसा नहीं होना चाहिए था। श्री पटैरिया ने मप्र शासन की वित्तीय स्थिति गंभीर बताते हुए कहा कि एक अरब 85 करोड़ रुपए के घाटे की सरकार चल रही है। हालात इतनी खराब हो गई है कि सरकार 500 करोड़ रुपए के लिए मांगते और तरसते फिर रही है। उन्होंने कहा कि प्रदेश में भ्रष्टाचार पनप रहा है। आईएएस, आईपीएस और आईएफएस लूट में फर्स्ट हैं। मुख्यमंत्री का किसी पर कंट्रोल नहीं रहा, इसलिए मंच पर वह अपना दर्द बंया कर देते हैं। उन्होंने कहा कि समय को देखते हुए अब कांग्रेस को विचार की प्रक्रिया में परिवर्तन करना चाहिए। एक प्रश्न के जवाब में कहा कि दमोह में हर काम अवैध चल रहा है। कुछ लोगों के हाथ में दमोह चल रहा है। यहां पर आने वाले समय में बड़ा वैचारिक मतभेद उत्पन्न होने वाला है। जिसके परिणाम खराब होंगे। दमोह में कांग्रेस की स्थिति पर कहा कि हम कमजोर हो गए हैं, जिसे तेजी से मजबूत करने की प्रक्रिया प्रारंभ होने वाली है। इसलिए फरवरी में ओंकालेश्वर में एक बड़ा ट्रेनिंग कैंप चालू होने वाला है। जिसमें कई तरह के अभ्यास कराए जाएंगे।
राजा पटैरिया
hin_Deva hin_Deva bho_Deva hin_Deva bho_Deva